62. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Η.18290/168/76 της 8/26 Ιουλ.  1976 (ΦΕΚ Β΄ 974) Περί καθορισμού ανωτάτων επιτρεπομένων ορίων ταχύτητος επί τμημάτων της παλαιάς εθνικής οδού Θεσ/νίκης-Αθηνών. Έχοντες υπ’ όψει: 1.Τας περί ορίων ταχύτητος διατάξεις του άρθρ. 77 του Κώδικος Οδικής Κυκλοφορίας, κυρωθέντος δια του Ν.Δ. 4233/62 «περί κυρώσεως του Κώδικος Οδικής Κυκλοφορίας». 2.Την υπ’ αριθ. 105810/63 (ΦΕΚ 34 Β΄ 63) ημετέραν απόφασιν, «περί εξουσιοδοτήσεως των Αστυνομικών Αρχών προς λήψιν μέτρων επί των διατάξεων του Ν.Δ. 4233/62». 3.Το, υπ’ αριθ. 800/2/30δ από 14 Μαΐου 1976, έγγραφον της Δ/νσεως Αστυνομίας Τροχαίας του Αρχηγείου Χωροφυλακής. 4.Το, υπ’ αριθ. Α6/0/2/125 από 1.7.1976 έγγραφον του Τμήματος Κυκλοφορίας του Υπουργείου Δημ. Έργων. 5.Ότι λόγοι ασφαλείας της οδικής Κυκλοφορίας επιβάλλουν τον περιορισμόν του ανωτάτου επιτρεπομένου ορίου ταχύτητος εφ’ ωρισμένων τμημάτων της παλαιάς Εθνικής οδού Θεσσαλονίκης-Αθηνών, αποφασίζομεν: 1.Καθορίζομεν ανώτατον επιτρεπόμενον όριον ταχύτητος επί τμημάτων της παλαιάς εθνικής οδού Θεσ/νίκηςΑθηνών, περιλαμβανομένων μεταξύ των 40+000 και 140+100 χιλιομετρικών θέσεων ταύτης, ως ακολούθως: α)Μεταξύ 40+000 έως 42+000 χιλιομετρικών θέσεων 60 χιλιόμετρα ανά ώραν. β)Μεταξύ 52+000 έως 54+000 χιλιομετρικών θέσεων 80 χιλιομέτρα ανά ώραν. γ)Μεταξύ 63+500 έως 65+500 χιλιομετρικών θέσεων 80 χιλιόμετρα ανά ώραν. δ)Μεταξύ 72+000 έως 73+000 χιλιομετρικών θέσεων 60 χιλιόμετρα ανά ώραν (κόμβος Αγαθουπόλεως). ε)Μεταξύ 74+000 έως 75+000 χιλιομετρικών θέσεων 60 χιλιομέτρα ανά ώραν (Π.Ελευθεροχώριον). ς)Μεταξύ 75+000 έως 89+500 χιλιομετρικών θέσεων 80 χιλιόμετρα ανά ώραν. ζ)Μεταξύ 98+000 έως 101+500 χιλιομετρικών θέσεων 60 χιλιόμετρα ανά ώραν. η)Μεταξύ 130+000 έως 133+000 χιλιομετρικών θέσεων 60 χιλιόμετρα ανά ώραν (Στροφ. Πλαταμώνος). θ)Μεταξύ 138+600 έως 140+100 χιλιομετρικών θέσεων 60 χιλιόμετρα ανά ώραν. 2.Ορίζομεν, όπως η παρούσα άρξηται ισχύουσα από της τοποθετήσεως των σχετικών περί των, δια ταύτης καθοριζομένων ορίων ταχύτητος, πινακίδων. Η παρούσα δημοσιευθήτω δια της Εφημερίδος της Κυβερνήσεως. 